Twee adjunkte vir Reserwebank benoem | Netwerk24
05 Julie 2019 11:11
Tito Mboweni, minster van finansies, en Lesetja Kganyago, president van die Reserwebank, het ooreengekom om aan die president twee kandidate vir die poste van adjunkhoofde van die Reserwebank aan te beveel.
Mboweni het Donderdag op Twitter na ’n vergadering tussen hom en Kganyago gesê hulle het ook ingestem om twee kandidate vir die adjunkhoofposte aan die president aan te beveel.
Most significantly, we agreed to recommend to the President two deputies Governor candidates. Great progress for our Institution, the SARB. One female and one man. Gender and race balance. pic.twitter.com/9l9dffC1IV
Hy het in ’n twiet gesê ’n man en ’n vrou is aanbeveel en dat dit ook gebalanseerd volgens ras is. Die monetêrebeleidskomitee van die Reserwebank het drie lede wat nie in die pos van adjunkhoof is nie.
Hulle is Fundi Tshazibana, die hoof van die Reserwebank se adviseur, Chris Loewald, wat verlede week as ’n lid van die komitee aangestel is en Rashad Cassim.
Daniel Mminele het op 30 Junie as adjunkhoof bedank nie lank nadat Francois Groepe skielik in Januarie bedank het nie.
Die vakante pos van Groepe het ekonome bekommer, het Netwerk24 voorheen berig.
Nadat Mminele weg is, bestaan die beleidskomitee net uit vyf lede met Kuben Naidoo wat die enigste adjunkhoof is wat oorgebly het.
Die president stel die hoof van die Reserwebank en sy drie adjunkte vir ’n tydperk van vyf jaar aan.
Pres. Cyril Ramaphosa het drie weke gelede die direksie van die Reserwebank, Kganyago en die adjunkminister van finansies ontmoet om die vakante poste te bespreek, maar daar word nog gewag op die aankondiging van wie die poste gaan vul. – Bloomberg
Meer oor: Minister Van Finansies | Tesourie | Reserwebank | Daniel Mminele | Francois Groepe | Lesetja Kganyago